Kaszëbsczi Himn

Kaszëbsczi Himn – pòpùlarnô kaszëbskô piesń ò patrioticzny wëmòwie, jaczi aùtorã je Hieronim Derdowsczi, chtërën ùmiescëł go w ùtworze Ò panu Czôrlińsczim co do Pùcka pò sécë jachôł. Muzykã skómpònował w 1921 Féliks Nowowiejscziartykuly-Kaszubski herb, flaga, hymn, święto : Nasze Kaszuby  naszekaszuby.plMarsz Kaszubski – Hieronima Derdowskiego Kaszubia.com. Na mòcy ùchwały Nôczelny Rady Kaszëbskò-Pòmòrsczégo Zrzeszenia z dnia 21 stëcznika 2017 je to himn KaszëbHymn Kaszubski Kaszubi.plSymbole Kaszub hymn, godło, flaga, nazwa i stolica Kaszub .

 Tekst piesni 
+Tekst zgódny z aktualnym pisënkã kaszëbszczëgo jãzëkaTekst z pierwòtnym pisënkã 
 Tam gdze Wisła òd Krakòwa
 W pòlsczé mòrze płënie
 Pòlskô wiara, pòlskô mòwa
 Nigdë nie zadżinie.

Ref.
 Nigdë do zgùbë
 Nié przińdą Kaszëbë,
 Marsz, marsz za wrodżém!
Më trzimómë z Bòdżém.

Më z Niemcami wieczi całé
Krwawe wiedlë wòjnë.
Wòlné piesni wiedno brzmiałë
Bez gòrë i chòjnë.

Ref. Nigdë do zgùbë...

Przëszed Krzëżôk w twôrdi blasze,
Pôlëł wsë i miasta,
Za to jegò cepë naszé
Grzmòcełë lat dwasta.

Ref. Nigdë do zgùbë...

Nôs zawòłôł do swéj rotë
Pòlsczi król Jadżéłło,
Téj w niemiecczëch karkach gnôtë]
Trzeszczałë jaż miło.

Ref. Nigdë do zgùbë...

Gdze król Kazmiérz gnôł Krzëżôka?
Gnôł gò pòd Chònice!
Bë gò zgniôtłë, jak robôka,
Kaszëbsczé kłonice.

Ref. Nigdë do zgùbë...

Czéj rôz naju òkrãtama
Szwedë najechalë,
Mr żesmë jich kapuzama
Z Pùcka wenëkalë.

Ref. Nigdë do zgùbë...

Krzëżã swiãtym przëżegnónë
Sec, séczéra, kòsa,
Z tëm Kaszëba w piekle stónie,
Diôbłu ùtrze nosa.

Ref. Nigdë do zgùbë...

Nasz Stanisłôw Kòstka swiãty,
Co sã ù nas rodzëł,
Nié dopùscy, bë zawzãty
Wróg nam dłùgò szkòdzëł.

Ref. Nigdë do zgùbë...

Płaczą matczi nad sënama
Płączą dzys dzewice,
Hola, jész je Bóg nad nama
Dôł cepë, kłonice.

Ref. Nigdë do zgùbë... 
Tam, gdze Wisła od Krakowa
W polscie morze płynie,
Polsko wiara, polsko mowa
Nigde nie zadzinie.

Ref. 
Nigde do zgube
Nie przyńda Kaszube,
Marsz, marsz za wrodziem !
Me trzemąme z Bodziem.

Me z Mniemcami wiecie całe
Krwawe wiedle wojne,
Wolne plesnie wjedno brzmniałe
Bez gore i chojne.

Ref. Nigde do zgube...

Przeszed Krzyżok w twardy blasze,
Poleł wse i mniasta,
Za to jego cepe nasze
Grzmocłe lot dwa sta.

Ref. Nigde do zgube...

Nos zawołoł do swy rote
Polsci krol Jadziełło,
Tej w mniemniecciech karkach gnote
Trzeszczałe, jaż mniło.

Ref. Nigde do zgube...

Gdze krol Kazmnierz gnoł Krzyżoka?
Gnoł go pod Chonice !
Bo go zgnietłe, jak roboka,
Kaszubscie kłonice.

Ref. Nigde do zgube...

Ciej roz naju okrętami
Szwede najechale.
Me żesme jech kapuzami
Z Pucka wenekale

Ref. Nigde do zgube...

Krzyżem swiętym przeżegnanie,
Sec, seciera, kosa,
Z tem Kaszuba w piekle stanie,
Djobłu utrze nosa.

Ref. Nigde do zgube...

Nasz Stanisłow Kostka swięty,
Co sę u nos rodzeł,
Nie dopuscy, be zawzęty
Wróg nąm długo szkodzeł.

Ref. Nigde do zgube...

Płaczą matcie nad senami,
Płaczą dzys dzewice,
Hola, Jesz je Bóg nad nami,
Doł cepe, kłonice.

Ref. Nigde do zgube...

 Òbaczë téż 
 Zemia Rodnô
 Fana Kaszëbsczi
 Przëpisë 

Kategòrëjô:Kaszëbskô kùltura